Annika Saarikko ei nostaisi opintotuen tulorajoja

Tiede- ja kulttuuriministeri Annika Saarikko lupaa purkaa korkeakoulujen hakijasumaa lisäämällä aloituspaikkoja, mutta opintotukeen ei ole tulossa suurta remonttia.

Annika Saarikon mukaan vuoden 2009 yliopistolakia ei ole tarkoitus avata, vaikka hallitusohjelma lupaa arvioida yliopistojen hallintoautonomiaa ja sen suhdetta perustuslakiin ja kolmikantaiseen yliopistodemokratiaan.­

Ministeri Annika Saarikon (kesk) titteli on nyt tiede- ja kulttuuriministeri, mutta ei siinä suinkaan kaikki.

Saarikolle kuuluvat myös ammattikorkeakoulut ja yliopistot, kirkko, urheilu, nuoriso ja opintotuki. Kollega, opetusministeri Li Andersson (vas), vastaa varhaiskasvatuksesta ja kouluasioista.